recursal/SuperWikiNEXT-32B huggingface dataset:
רבי **דוד בן ברוך הכהן אזוג** (נפטר בג' בטבת, ה'תקמ"ה, 16 בדצמבר 1784) היה רב ומקובל במרוקו. מקום קבורתו מהווה אתר תפילה ועלייה לרגל מרכזי, ונוהרים אליו מתפללים רבים, בעיקר בימי השנה לפטירתו.

תולדות חייו
-----------

נולד לרבי ברוך הכהן אזוג בהרי האטלס. רכש השכלה תורנית, וכשבגר לימד בישיבה בכפר תינזרת.

לפי גרסה אחרת, היה שד"ר (שליח דרבנן) מירושלים או מטבריה שהגיע למרוקו לאסוף כספים עבור תושבי הארץ, וכשהגיע לאחד הכפרים באזור האטלס יהודי המקום מינו אותו לרב ולא הניחו לו לשוב לארץ ישראל[דרוש מקור]. 

שמו התפרסם בכל רחבי מרוקו כצדיק בעל כוחות, ורבים פנו אליו לבקש עזרה ועצה ולהתברך מפיו. 

הניח בן אחד, רבי ימין כהן אזוג שקבור לידו. רבי ימין הניח בת עאליא ובן רבי דוד כהן אזוג שקבור במוגדור. 
שני בניו של רבי דוד ממוגאדור התפרסמו: רבי ימין הכהן ורבי ברוך הכהן (הקרוי על שם סבו). נכדיו הם: רבי דוד בן ברוך הידוע בכינוי 'באבא דודו' שמקום קבורתו בעיר תארודאנת, ורבי פינחס כליפא הכהן אזוג בנו של רבי ימין, ומקום קבורתו בעיר מרקש. 

ישנה גרסה הטוענת כי רבי דוד נישא בנישואין שניים לאחותו של רבי כליפא בן מלכא וגרסה נוספת שנישא לבתו של רבי כליפא בן מלכא

פטירתו
------

רבי דוד נפטר בג' בטבת ה'תקמ"ה 16 בדצמבר 1784, ונקבר בכפר הנקרא "תלתא דמנבהא" במרוקו. 

מדי שנה נערכת בתאריך זה הילולה מסורתית על קברו. את ההילולה עורכים צאצאיו, ומגיעים אליה אורחים מישראל, צרפת, קנדה, אנגליה ומכל ערי מרוקו שבהן מתגוררים יהודים ובפרט מקזבלנקה. על קברו נבנה מתחם חדרי אירוח, עם למעלה מ-200 חדרים. המקום מאובטח מטעם בית המלוכה המרוקאי והמושל האזורי, שמציבים אבטחה משבוע לפני האירוע ועד לצאת אחרון המבקרים. 

המושל האזורי מגיע ביום ההילולה לציון רבי דוד יחד עם משלחת מלווים, ובהשתתפותו עורכים המתפללים תפילה מיוחדת לכבוד שלטון מרוקו ומוקראת תפילה השכבה למלכי מרוקו האחרונים שידועים היו ביחסם הטוב ליהודי מרוקו. לקראת חצות הלילה יוצאים כל המתפללים למתחם ציון הצדיק ונערכת תפילה ואמירת תהילים במקום. לאחר מכן חוזרים לסעודת מצווה וריקודים.

הנצחתו
------

על שמו של רבי דוד בן ברוך הוקמו מספר מוסדות ובתי כנסת ב אופקים, עפולה, אשדוד, אשקלון, קריית גת, ירוחם, צפת דימונה ונתניה,ברחוב קרן היסוד,חולון

לקריאה נוספת
------------

* משה אליהו ברבי אברהם צבי, ״**שבחי רבי דוד בן ברוך״**.

קישורים חיצוניים
----------------

* ציונו של רבי דוד בן ברוך, באתר (youtube)
* תמונות מהילולתו של רבי דוד בן ברוך, באתר (zadikim)
* רבי דוד בן ברוך הכהן אזוג באתר MyTzadik

הערות שוליים
------------

1. ↑  משפחת הכהן אזוג היא משפחת חכמים, למקור שם המשפחה שלוש אפשרויות: א. **אזוג** ראשי תיבות של "**א**שה **ז**ונה **ו**חללה**... ג**רושה לא ייקח" (ספר ויקרא, פרק כ"א, פסוק ז'), ציווי מקראי לכהנים. ב. "אזוג", בשפה הברברית פירושו גדול, ולכן "הכהן אזוג" = הכהן הגדול. זו הפרשנות המקובלת בקרב בני המשפחה. ג. שיבוש משם האזור במרוקו שבו חיו בני המשפחה, "אגזו נבהמו". ד. על פי מסורת משפחתית, זהו שם של אחת ממשמרות הכהונה.
משחק הגמר בין צ'יימברס ובות'בי באולימפיאדת לונדון 1908
**דורותיאה קתרין "דורותי" דאגלס למברט צ'יימברס** (באנגלית: **Dorothea Katherine "Dorothy" Douglass Lambert Chambers**; ‏ 3 בספטמבר 1878 – 7 בינואר 1960) הייתה טניסאית בריטית. אתר היכל התהילה של הטניס מכנה אותה "הטניסאית הגדולה ביותר של העשור הראשון של המאה ה-20". היא זכתה בשבע אליפויות בגמר אליפות וימבלדון והגיעה לגמר 11 פעם. בנוסף, זכתה במדליית זהב באולימפיאדת לונדון (1908).

תולדות חייה
-----------

נולדה באילינג. בשנת 1900 הופיעה בווימבלדון ושלוש שנים לאחר מכן ניצחה במשחק הגמר את את'ל תומפסון. היא הגנה על תארה גם שנה לאחר מכן, מול שרלוט קופר סטרי. ב-1905 הפסידה במשחק הגמר למיי סטן בונדי וב-1906 שבה וזכתה בגמר וימבלדון. ב-1907 נישאה לרוברט למברט צ'יימברס. ב-1908 זכתה בגמר האולימפי בלונדון מול דורה בות'בי. בשנת 1910 כתבה את ספרה *Tennis for Ladies* ("טניס לנשים") שהיה מדריך מצולם ללימוד טניס לנשים. ב-1911 ניצחה את בות'בי בגמר וימבלדון 6–0, 6–0. היה זה משחק גמר הנשים היחיד בגראנד סלאם שנוצח בלי שהמפסידה תשיג ולו משחקון אחד, עד לגמר אליפות צרפת הפתוחה ב-1988 בו ניצחה שטפי גראף.

בשנת 1919 הגיעה לגמר וימבלדון מול סוזן לנגלן. משחק הגמר היה הארוך ביותר עד אז, הוא ארך 44 משחקונים צמודים לפני שצ'יימברס נוצחה 8–10, 6–4, 9–7. באותה שנה הגיעה גם לגמר הזוגות וגם לגמר הזוגות המעורבים. היא הופיעה בגמר הזוגות גם ב-1920 ואז פסקה כמעט ממשחקי בודד והמשיכה במשחקי זוגות בלבד. עם זאת, הגיעה לרבע הגמר של אליפות ארצות הברית הפתוחה בטניס ב-1925. בשנים 1924–1926 הייתה קפטנית נבחרת בריטניה לגביע וייטמן (Wightman Cup). ב-1928 פנתה לקריירה של מאמנת.

הישגים
------

באליפות וימבלדון

### זכיות

|  |  |  |
| --- | --- | --- |
| **שנה** | **יריבה בגמר** | **תוצאה** |
| 1903 | הממלכה המאוחדתהממלכה המאוחדת את'ל תומפסון לרקומב | 4–6, 6–4, 6–2 |
| 1904 | הממלכה המאוחדתהממלכה המאוחדת שרלוט קופר סטרי | 6–0, 6–3 |
| 1906 | ארצות הבריתארצות הברית מיי סטן בונדי | 6–3, 9–7 |
| 1910 | הממלכה המאוחדתהממלכה המאוחדת דורה בות'בי | 6–2, 6–2 |
| 1911 | הממלכה המאוחדתהממלכה המאוחדת דורה בות'בי | 6–0, 6–0 |
| 1912 | הממלכה המאוחדתהממלכה המאוחדת ויניפרד מק'נייר | 6–0, 6–4 |
| 1914 | הממלכה המאוחדתהממלכה המאוחדת את'ל תומפסון לרקומב | 7–5, 6–4 |

### הפסדים בגמר

|  |  |  |
| --- | --- | --- |
| **שנה** | **יריבה בגמר** | **תוצאה** |
| 1905 | ארצות הבריתארצות הברית מיי סטן בונדי | 6–3, 6–4 |
| 1907 | ארצות הבריתארצות הברית מיי סטן בונדי | 6–1, 6–4 |
| 1919 | צרפתצרפת סוזן לנגלן | 10–8, 4–6, 9–7 |
| 1920 | צרפתצרפת סוזן לנגלן | 6–3, 6–0 |

קישורים חיצוניים
----------------

ויקישיתוף מדיה וקבצים בנושא **דורותי דאגלס צ'יימברס** בוויקישיתוף
* 

* דורותי דאגלס צ'יימברס, באתר olympedia.org

* דורותי דאגלס צ'יימברס, באתר ה-ITF

* דורותי דאגלס צ'יימברס, באתר היכל התהילה של הטניס
* ביוגרפיה באוקספורד אינדקס
* תקציר אולימפי
* דורותי דאגלס צ'יימברס, באתר אנציקלופדיה בריטניקה (באנגלית)
* כתבי דורותי דאגלס צ'יימברס בפרויקט גוטנברג (באנגלית)

הערות שוליים
------------

1. ↑  דף אודותיה בהיכל התהילה של הטניס
**פרדריק גודאל** (באנגלית: **Frederick Goodal**‏; 17 בספטמבר 1822 – 29 ביולי 1904) היה אמן אנגלי, שהתפרסם בעקבות ציוריו ממצרים.

ביוגרפיה
--------

פרידריך גודאל נולד בלונדון בשנת 1822, בנו השני של חרט אדוארד גודאל (1795–1870). את השכלתו קיבל באקדמיה לוולינגטון רואד.

עבודתו הראשונה של גודאל, הייתה עבור איזמברד ברונל, שישה ציורי צבעי מים של מנהרת התמזה שנבנתה בין השנים 1825–1843. ארבעה מהם הוצגו באקדמיה המלכותית לאמנויות כשהיה פרידריק בן 16. ציור השמן הראשון שלו זכה במדליית כסף של האגודה לאמנויות. הוא הציג עבודות באקדמיה המלכותית 27 פעמים בין 1838 ל־1859. הוא נבחר לעמית של האקדמיה המלכותית (ARA) בשנת 1852 ולאקדמאי מלכותי מלא (RA) בשנת 1863.

גודאל ביקר פעמיים במצרים; בשנת 1858 ושוב בשנת 1870, בשתי הפעמים נסע עם שבטים בדואים. בביקורו הראשון במצרים, הוא חלק בית וסטודיו עם האמן קרל האג והשניים שרטטו לעיתים קרובות יחד, הן ברחובות והן מחוץ לקהיר, במיוחד באזור סביב הפירמידות. בביקורו השני בשנת 1870 התגורר בסקארה, ליד הפירמידות, במטרה להתבונן ישירות באורחות החיים של הבדואים. לאחר שובו לאנגליה, צייר וריאציות רבות מאותם נושאים מזרחיים. על מנת לספק פירוט אותנטי לציוריו, הביא גודאל כבשים ועזים ממצרים. הנושא המצרי בלט בעבודתו, כאשר 170 ציורים הוצגו באקדמיה המלכותית במשך 46 שנים.

עבודתו של גודאל זכתה לשבחים רבים מצד מבקרים ואמנים כאחד והוא זכה בהון מציוריו. היה לו בית שנבנה ב"גרייק דייק", הארו וולד, שם היה מבדר אורחים כמו הנסיך מוויילס.

משפחה
-----

גודאל התחתן עם אן תומסון, בתו של החרט ג'יימס תומסון, בשנת 1846. בין חמשת ילדיהם היו האמנים פרדריק טרוואליאן והווארד גודאל. פרדריק טרוואליאן היה צייר מצליח אבל בקריירה קצרה מאוד, ומת בעקבות תאונת אקדח בגיל 24. לאחר מותה של אשתו אן בשנת 1869, התחתן גודול עם האמנית אליס מאי טרי בשנת 1872. נולדו להם שני ילדים.

אחיו של פרדריק גודאל, אדוארד אנג'לו גודאל (1819–1908), היה גם הוא אמן מחונן ביותר, שהציג באקדמיה המלכותית בשנים 1846 עד 1853. בהיותו מומחה בצבעי מים, הוא הוזמן להצטרף לחברה המלכותית בצבעי מים בשנת 1856 והציג 328 תמונות בתערוכות. אדוארד היה זה שהוטל עליו המשימה לארגן את מכירת התמונות של אחיו כשהוכרז כפושט רגל בשנת 1902. גם אחיו השני, וולטר גודאל, ואחותו אליזה גודאל, היו אמנים.

גלריה
-----

* מפגש אוהבים מפגש אוהבים
* מציאת משה בתיבה מציאת משה בתיבה
* הרמת התורן הרמת התורן
* מירנדה מירנדה
* חברה טובה חברה טובה
* שירת העבד הנובי שירת העבד הנובי
* בית ספר במצרים בית ספר במצרים
* אור חדש אור חדש

קישורים חיצוניים
----------------

ויקישיתוף מדיה וקבצים בנושא **פרדריק גודאל** בוויקישיתוף
* פרדריק גודאל, באתר "Find a Grave" (באנגלית)

הערות שוליים
------------

1. ↑  Frederick Goodall, www.goodallartists.ca
2. ↑  "Frederick Goodall, R.A.", www.racollection.org.uk
3. ↑  Frank W. Gibson, Goodall Frederick, **Dictionary of National Biography, 1912 supplement**

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007527149905171
* AAG: 1912
* BnF: cb14974899s (data)
* GND: 11754955X
* ISNI: 0000 0000 6660 0245
* LCCN: nr2001021403
* NGV: 981
* RKD: 32624
* SNAC: w6708nhm
* SUDOC: 182698610
* ULAN: 500002679
* VIAF: 5203592
* WorldCat: lccn-nr2001021403

 |

 ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח **"פרדריק גודאל"**.
**אוגוסט וילהלם פון הופמן** (8 באפריל 1818 - 5 במאי 1892) היה כימאי גרמני, שעסק בעיקר בתחום הכימיה האורגנית. על שמו קרויות תגובות שחלוף הופמן ואלימינציית הופמן.

ביוגרפיה
--------

הופמן נולד בגיסן שבמדינת הסה, גרמניה, והחל את דרכו האקדמית בלימודי משפטים ופילולוגיה באוניברסיטת גטינגן. לימודים כלליים במהלך הלימוד לתואר אפשרו לו לצבור ידע וניסיון רב בתחום הכימיה, דבר שסייע לו כאשר החל ללמוד מקצוע זה אצל יוסטוס פון ליביג.

ב-1845 קיבל הופמן, בעיקר בהשפעת בעלה של מלכת בריטניה, הנסיך אלברט[דרוש מקור], הצעה להיות מנהל בית ספר לכימיה בלונדון שנחנך באותה עת. מאחר שלמד הוראה בבון ולא היה בטוח ביכולתו, היסס קלות כשהוצע לו התפקיד. ההיסוס נמוג עקב מינויו לפרופסור שלא מן המניין בבון, אז אושרה לו היעדרות של שנתיים מן האוניברסיטה, ולפיכך היה באפשרותו לחזור לקריירה בגרמניה במקרה של כישלון הניסיון באנגליה. למזלו של הופמן המכללה הייתה מבוססת ומוצלחת, לא מעט בזכות ההתלהבות והאנרגיה שהופמן השקיע בפיתוחה, ורבים מהתלמידים במכללה הטביעו את חותמם בענף הכימיה. למרות כל זאת, בשנת 1864 חזר לבון, ובשנה שלאחריה נבחר למלא את מקומו של הילהארד מיטשרליך כפרופסור לכימיה ומנהל המעבדה באוניברסיטת ברלין.

הופמן עסק במגוון נושאים בתחום הכימיה האורגנית ובמעט נושאים בכימיה אי-אורגנית. מחקרו הראשון, שנעשה במעבדתו של לייביג בגיסן, היה על זפת פחם, ובו הוא חקר את הבסיס האורגני בגז פחם נפטא וגילה את טיב האנילין. הוא נהג לכנות חומר זה בתואר "אהבתו הראשונה", אשר לה נשאר נאמן במשך כל חייו. תפיסתו, לפיה יש קשר בין חומר זה לאמוניה, הובילה לעבודתו המפורסמת על האמינים, בסיסים אמיניים ותרכובות זרחן אורגני. עבודה זו נכתבה בזמן שמחקרו על רוסאנילין, אותו יצר לראשונה, היווה את החלק הראשון של סדרת מחקריו בנושא צבע; מחקרים אלה הסתיימו עם חקר הצבע "אדום כינולין" ב-1887. היה נשיא האגודה הכימית בשנים 1861–1863.

אותות הוקרה
-----------

* ב-1854 החברה המלכותית הבריטית העניקה לו את המדליה המלכותית.
* ב-1875 החברה המלכותית הבריטית העניקה לו את מדליית קופלי.

קישורים חיצוניים
----------------

ויקישיתוף מדיה וקבצים בנושא **אוגוסט וילהלם פון הופמן** בוויקישיתוף
* אוגוסט וילהלם פון הופמן, באתר "Find a Grave" (באנגלית)
* אוגוסט וילהלם פון הופמן, באתר אנציקלופדיה בריטניקה (באנגלית)

* אוגוסט וילהלם פון הופמן, באתר פרויקט הגנאלוגיה במתמטיקה

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007275772805171
* BIBSYS: 2072715
* BnF: cb125599798 (data)
* CANTIC: a10918103
* CiNii: DA0388954X
* GND: 118552627
* ISNI: 0000 0000 8135 7749
* LCCN: n83120540
* MGP: 231708
* NKC: nlk20000089211
* NLA: 36010680
* NLG: 126124
* NLP: a0000002351320
* NSK: 000687775
* NTA: 072977825
* RERO: 02-A011342939
* SELIBR: 278131
* SNAC: w65m6627
* SUDOC: 033928622
* Trove: 1184266
* VIAF: 56726163
* WorldCat: lccn-n83120540

 |
**The Gift** (בעברית: **המתנה** או **הכישרון**) הוא אלבום האולפן השני של הזמרת הסקוטית סוזן בויל. האלבום יצא לאור ב-8 בנובמבר 2010, על ידי חברות התקליטים סייקו ו-קולומביה רקורדס. מתוך האלבום יצא סינגל בסך הכול. בויל ציינה כי באלבום יש תחושה של שנות ה-60, כי זוהי "התקופה שלה".

רקע והצלחה
----------

ב-30 בנובמבר 2011 קיבל האלבום מועמדות לפרס הגראמי לשיר הפופ-וואקלי הטוב ביותר בטקס גראמי ה-54. האלבום מוקם במקום שיא-במקום השלישי בטבלת 200 האלבומים הלוהטים של בילבורד, כאשר הסינגל של האלבום, "*Perfect Day*" היה ממוקם במקום ה-25 בטבלת בילבורד הוט 100. בסוף חודש דצמבר 2011, זכה האלבום במקום החמישי בטבלת האלבומים הטובים ביותר לשנת 2011 של בילבורד.

על אף ביקורות צוננות מצד מבקרי המוזיקה זכה האלבום מיד עם צאתו להצלחה מסחרית גדולה. והגיע למקום הראשון במצעד האלבומים הבריטי, עם מכירות של 102,000 עותקים בשבוע הראשון לצאתו, וכן הגיע למקום הראשון במצעד האמריקאי, עם מכירות של 318,000 עותקים בשבוע הראשון. באוסטרליה ובניו זילנד הגיע האלבום למעמד של אלבום פלטינה כשבועיים לאחר צאתו.

רשימת רצועות
------------


| The Gift |
| --- |
| מס' | שם | משך |
| 1. | Perfect Day | 4:31 |
| 2. | Hallelujah | 3:53 |
| 3. | ?Do You Hear What I Hear | 3:55 |
| 4. | Don't Dream It's Over | 3:47 |
| 5. | The First Noel | 2:59 |
| 6. | O Holy Night | 4:05 |
| 7. | Away in a Manger | 2:56 |
| 8. | Make Me a Channel of Your Peace | 4:24 |
| 9. | Auld Lang Syne | 2:45 |
| 10. | O Come All Ye Faithful | 2:06 |
| **משך כולל:** | **35:13** |

קישורים חיצוניים
----------------

* מידע על האלבום *The Gift* באתר MusicBrainz
* מידע על האלבום *The Gift* באתר AllMusic
* האלבום *The Gift* באתר Discogs
* האלבום *The Gift* באתר ספוטיפיי

הערות שוליים
------------

1. 1 2  The Gift, Discogs (באנגלית)
2. ↑  200 האלבומים הטובים ביותר לשנת 2011, באתר בילבורד (באנגלית)

|  |  |
| --- | --- |
| בקרת זהויות עריכת הנתון בוויקינתונים | 
* MusicBrainz release group: 8bd69615-c086-4065-bc53-12bfcbdc9363

 |
חיים וייספיש ומשפחתו, 1946
**חיים שפיר** (במקור, "חיים וייספיש"; 1929 – 17 באפריל 2021) היה איש אצ"ל ומתאגרף ישראלי. פעמיים ברציפות אלוף המכביה (1961 ו-1965) במשקל קל בינוני.

ביוגרפיה
--------

שפיר נולד בתל אביב לאליקים גצל ולהניה ויספיש. בגיל 5 עברו לשכונת הצריפים בקריית מוצקין. בצעירותו התאמן ופיתח כישרון טבעי לאיגרוף. שפיר היה מתאגרף חובב והתפרנס למחייתו מעבודה כמסגר.

שפיר הצטרף בגיל 13, בשנת 1942, למועדון מכבי חיפה וגם התגייס לאצ"ל. באצ"ל השתתף במספר פעולות באזור חיפה ובאזור המרכז. לאחר ששמו הוזכר בין מבוקשי הבריטים, ברח לראש פינה ומשם המשיך לפעול. בין הפעולות הידועות בהן השתתף, פיצוץ תחנת רכבת חיפה מזרח וליל האווירונים, עת השמידו חלק ממטוסי ח"א הבריטי בתל נוף. הוא טען שנרדף על ידי מנהיגי היישוב, והוכה בידי אנשי ההגנה.

שפיר שירת בצה"ל כקצין ביחידת סילוק הפצצות ואחר כך, בחיל ההנדסה, עד דרגת רס"ן. פרש משירות קבע בשנת 1981.

### כמתאגרף

שפיר היה אלוף ישראל באיגרוף במשך 17 שנה. הוא הוכתר כאלוף ישראל במשקל חצי בינוני, בתחילה כחבר מכבי חיפה ולאחר מכן בבית"ר טבריה, בית"ר קריית מוצקין, א.ס.א. - טכניון בית"ר ישראל. היה חבר בנבחרת ישראל עם חברו, נחמן פרקש.

בתחרות האיגרוף של המכביה השישית שנערכו באולם גל רון ביפו בספטמבר 1961 זכה שפיר במדליית זהב במשקל חצי בינוני לאחר שניצח בקרב הגמר את שארל פיטוסי מצרפת, ב"קרב היפה ביותר" של ערב הגמרים.

שפיר השתתף ב-217 קרבות וסיים עם מאזן של 204 ניצחונות, 11 הפסדים, 2 תיקו, ומעולם לא נוצח בנוק-אאוט. נוצח בנוק-אאוט כאשר התייצב מול מתאגרפים במשקל גבוה משלו, כגון ישראל מקלר.

ב-17 באפריל 1979 ערך את קרב הפרישה שלו בקולנוע אורות מול בנו הבכור, אליקים, בן ה-16 (אז, סגן אלוף ישראל לנוער). הקרב הסתיים בתיקו.

היה בעלים ומאמן של מכון שפיר במוצקין, ואימן גם סטודנטים בטכניון. המשיך לאמן עד מלאת לו 70.

לשפיר נולדו שלושה בנים, שאת כולם לימד אגרוף, ובת שהייתה אלופת מכבי ישראל בהתעמלות מכשירים, בגיל 9.

נפטר ב-17 באפריל 2021.

קישורים חיצוניים
----------------

* ברגר הציב שיא עולמי בהרמת משקולות, דבר, 7 במאי 1961
* י. פ. איגרוף מצויין בגמר המכביה, מעריב, 3 בספטמבר 1961
* יעקב ברוש, שפיר בן ה-38 ניצח את חייט בערב איגרוף מלהיב, דבר, 16 באוגוסט 1965
* יעקב ברוש, המתאגרפים הותיקים שלנו הביעו נכונות לחזור לזירה, דבר, 25 במרץ 1973
* ישראל רוזנבלט, נוק-אאוט ממלכתי לוייספיש, מעריב, 3 בדצמבר 1978
* יהושע שגיא, זיכרון צילומי, באתר הארץ, 21 באפריל 2002
* משה איבגי מראיין *יומנים - פרק 5 - מחלקת התעודה של הערוץ הראשון | כאן 11 לשעבר רשות השידור*, נבדק ב-2021-04-17, יוטיוב
* העולם הזה גיליון 752  עמוד 15

הערות שוליים
------------

1. 1 2  י. פ. איגרוף מצויין בגמר המכביה, מעריב, 3 בספטמבר 1961
2. ↑  חיים וייספיש (שפיר), סיפורי מייסדים - וייספיש הניה ואליקים (געצל) -1933, במקור מאתר עיריית קריית מוצקין; כעת מתוך ארכיון האינטרנט "archive.is"
3. ↑  נתונים אלה מבוססים על זכרונו של וייספיש. על פי העיתונאי משה לרר, אין בנמצא מסמכים המתעדים זאת. ראו יהושע שגיא, זיכרון צילומי, באתר הארץ, 21 באפריל 2002
4. ↑  יואב איתיאל‏, אלוף ישראל לאגרוף לשעבר חיים שפיר הלך לעולמו בגיל 92, באתר וואלה!‏, 17 באפריל 2021
**סולאנז' ג'ומאייל** (בערבית: **صولانج الجميّل** ; תעתיק מדויק: **צולאנג' אלג'מיל**; נולדה ב-1949) היא פוליטיקאית לבנונית. אלמנתו של נשיא לבנון לשעבר, בשיר ג'ומאייל.

ביוגרפיה
--------

סולאנז' ג'ומאייל נולדה בשם **סולאנז' תונתנג'י** (בערבית: **صولانج توتنجي** ; תעתיק מדויק: **צולאנג' תונתנג'י**) למשפחה נוצרית ארמנית מביירות, בירת לבנון. בשנת 1977 נישאה לבשיר ג'ומאייל, לימים נשיא לבנון, והמירה את דתה לנצרות מרונית. היא הצטרפה למפלגת הכתאיב ("הפלנגות הנוצריות"), אשר בעלה נמנה עם בכיריה, ולקחה חלק פעיל בפעילות הפוליטית של המפלגה. בשנת 1978 נולדה בתם הבכורה של בני הזוג, מאיה. היא נהרגה בשנת 1980 בהתפוצצות מכונית תופת שכוונה ככל הנראה לפגוע בבשיר. באותה השנה נולדה בתם השנייה, וב-1982 נולד לבני הזוג בנם נדים.

ב-14 בספטמבר 1982 התאלמנה מבעלה, שנהרג בפיצוץ מטען חבלה במרכז חברתי בו נאם. לאחר מות בעלה פעלה רבות להנצחת זכרו. אחת מפעולותיה המשמעותיות הייתה הקמת אנדרטה גדולה בכיכר סאסין שברובע אשרפייה בביירות. בכל שנה נערכות מול האנדרטה עצרות זיכרון גדולות לזכרו של בשיר ג'ומאייל, והמקום ידוע כמעוז מפלגות הימין הנוצריות אשר מרבות לכנס את תומכיהן לעצרות המוניות בכיכר, ומול האנדרטה בפרט.

ג'ומאייל מתנגדת לנוכחות זרה בלבנון ונחשבת לפוליטיקאית אנטי-סורית בעלת דעות מרכזיות ופרו-מערביות. על רקע זה, נאלצה לפרוש מתפקידה הרם במפלגת הכתאיב, היות שמשנת 1986 ועד לסיום הסדר הסורי בלבנון, בשנת 2005, עמדו בראש המפלגה נציגים פרו-סורים אשר פעלו להדיר את מתנגדיהם, ובראשם משפחת ג'ומאייל, מרשימת המפלגה לפרלמנט. בנה נדים, ביחד עם אלי כראמה, הקים במפלגה גוף אופוזיציוני בשם "האופוזיציה של הכתאיב", וג'ומאייל הצטרפה לגוף.

ג'ומאייל נמנית עם האנשים שייסדו את הארגון הפוליטי "קורנת שהוואן" ב-30 בינואר 2001. המייסדים כללו עשרים ותשעה מדינאים ואנשי רוח, רובם נוצרים, אשר קראו בין השאר לנסיגת הצבא הסורי מלבנון. ג'ומאייל ידועה בתמיכתה בנשיא ארצות הברית לשעבר ג'ורג' בוש והמלחמה בעיראק, והיא אחת מהפוליטיקאים הלבנונים הבודדים שהביעו תמיכה גלויה במלחמה זו. כמו כן, היא התבטאה בעבר כנגד חזבאללה וקראה לפירוק המיליציה מנשק.

ג'ומאייל התמודדה בבחירות לפרלמנט פעם אחת בלבד, בבחירות הכלליות של 2005. היא התמודדה על המושב המרוני כמועמדת מטעם מפלגת הכתאיב במחוז ביירות ונבחרה לפרלמנט. לפני הבחירות היא נפגשה, ביחד עם בנה נדים, עם נציגים מהזרם הפטריוטי החופשי בהנהגת מישל עאון, מה שהפנה אליה חצי ביקורת רבים מהגוש האנטי-סורי. רבים האשימו אותה ב"זגזוג", ביניהם ראש מפלגת הכתאיב אמין ג'ומאייל, אחיו של בעלה המנוח. בבחירות הכלליות של 2009 העדיפה ג'ומאייל שלא להתמודד בעצמה, והודיעה על תמיכתה במועמדות בנה נדים; הוא התמודד בבחירות מטעם מפלגת הכתאיב במחוז ביירות, ונבחר לפרלמנט.

קישורים חיצוניים
----------------

ויקישיתוף מדיה וקבצים בנושא **סולאנז' ג'ומאייל** בוויקישיתוף
* אתר האינטרנט הרשמי של סולאנז' ג'ומאייל
* הפרופיל של סולאנז' ג'ומאייל באתר הפרלמנט הלבנוני
* קטע מידע קצר על סולאנז' ג'ומאייל באתרו של ריקרדו כרם(הקישור אינו פעיל)
* האתר הרשמי של בשיר ג'ומאייל
**בית הולדתו של מארק טוויין** הוא בקתה בת שני חדרים בעיירה בשם פלורידה במיזורי, שבה נולד הסופר סמואל לאנגהורן קלמנס שנודע לימים בשם העט מארק טוויין, ב-30 בנובמבר 1835.

היסטוריה
--------

מארק טוויין נולד בבקתה ב-30 בנובמבר 1835, והתגורר בה במשך ארבע שנים. כאשר היה מארק טוויין כבן ארבע, הושכר הבית על ידי הוריו ג'יין למפטון קלמנס (1803–1890) וג'ון מרשל קלמנס (1798–1847), והמשפחה העתיקה את מגוריה לבית דו קומתי בעיירה האניבל שבמיזורי.

חוויות הילדות, המתוארות בספריו של מארק טוויין, משקפות ברובן את חייו בעיירה האניבל, וחברי הילדות הידועים מספריו ביניהם האקלברי פין ואהובת נעוריו בקי תאצ'ר, לא היו אלא שכניו טום בלנקשופ ולורה הוקינס. הבית שאליו עברו מוכר כיום כבית הילדות והמוזיאון של מארק טוויין בהאניבל.

הבית כיום
---------

הבקתה שבה נולד הסופר וסביבתה הוכרו במרשם הלאומי של מקומות היסטוריים בשנת 1969, ומבקרים בה רבים ממעריצי מארק טוויין. האזור מהווה נכס בבעלות ציבורית של העיירה פלורידה, ומתוחזק על ידי מחלקת משאבי הטבע של מיזורי. הבקתה מוגנת בתוך בניין מוזיאון מודרני, הכולל גם חדר קריאה ציבורי. במוזיאון נמצאות כמה מהמהדורות הראשונות של ספריו של טוויין, הספר הרפתקאותיו של תום סויר שכתוב בכתב ידו של טוויין, וריהוט מביתו של טוויין בקונטיקט. האתר ההיסטורי צמוד לפארק הלאומי מארק טוויין, שנמצא על חצי אי בקצה המערבי של אגם מארק טוויין. האגם הוא אגם מלאכותי, מעשה ידי אדם.

ראו גם
------

* המוזיאון ובית הילדות של מארק טוויין

קישורים חיצוניים
----------------

ויקישיתוף מדיה וקבצים בנושא **בית הולדתו של מארק טוויין** בוויקישיתוף
* 

* אתר האינטרנט הרשמי של בית הולדתו של מארק טוויין (באנגלית)
* מקום הולדתו של מדינת מארק טוויין אתר היסטורי של מדינת מיזורי המחלקה למשאבי טבע
* הפארק הלאומי מארק טוויין ומפת האתר ההיסטורית של מחלקת משאבי הטבע של מיזורי

הערות שוליים
------------

1. ↑  drupal.symposiarch, Mark Twain Birthplace State Historic Site, mostateparks.com, ‏10 בדצמבר 2010 (באנגלית)
2. ↑  Inventing Mark Twain, archive.nytimes.com
3. ↑  J. R. LeMaster, James Darrell Wilson, Christie Graves Hamric, **The Mark Twain Encyclopedia**, Taylor & Francis, 1993, מסת"ב 978-0-8240-7212-4. (באנגלית)
4. ↑  Twain, Mark, Birthplace Cabin, NPGallery
**אלזה הוכהיים-בייץ** (בגרמנית: **Else Hochheim-Beitz**;‏ 1920, המבורג – 2014, אסן), הייתה אשת חינוך, אשתו של ברתולד בייץ וחסידת אומות העולם מגרמניה.

קורות חיים
----------

בייץ הייתה בתם של שני פעילי איגודים מקצועיים גרמניים. היא סיימה את לימודיה התיכוניים בשנת 1936 והחלה לעבוד בחברת של בהמבורג. בשנת 1938 הכירה את ברתולד בייץ בעת לימודי טניס ולאחר שנה נישאה לו. לזוג נולדו שלושה ילדים.

### בתקופת מלחמת העולם השנייה

בייץ הגיעה ביולי 1941 לעיר בוריסלב שבגליציה המזרחית עם בעלה, ברתולד, שהיה מנהל מסחרי בחברה להפקת נפט בשם "Kontinentale Öl" (אנ'). היא הייתה שותפה לפעילותו של ברתולד להצלת יהודים על ידי הכרזתם כפועלים חסרי תחליף למשק המלחמה הגרמני. היא ובעלה הסתירו יהודים בביתם והיו נתונים לביקורות של הגסטפו אך שרדו את המלחמה, אם כי במרס 1944 גויס ברתולד לצבא הגרמני.

### לאחר המלחמה

לאחר כניעת גרמניה נשבה בעלה של בייץ על ידי הצבא האדום עד אוגוסט 1946 ובייץ עצמה ברחה עם אחותה הגדולה לאזור גרמניה המערבית.

לאחר שילדיה גדלו ועזבו את הבית, השלימה בייץ לימודי הוראה. היא הגישה תזה בנושא "השכלה והכשרה מקצועית במפעלים גדולים במאה ה-19 עד מלחמת העולם הראשונה".

בשנת 2006 הכיר יד ושם בבייץ כחסידת אומות העולם.

בשנותיה האחרונות סבלה בייץ משיטיון.

לקריאה נוספת
------------

* ברנד שמלהאוזן, **אדם בתקופה לא אנושית: ברטולד בייץ ברייך השלישי**, תרגמה מגרמנית: דפנה עמית (ירושלים: יד ושם, 2009).

קישורים חיצוניים
----------------

ויקישיתוף מדיה וקבצים בנושא **אלזה הוכהיים-בייץ** בוויקישיתוף
* על פעילותה של אלזה בייץ להצלת יהודים בתקופת השואה, באתר יד ושם (באנגלית)

|  |  |
| --- | --- |
| בקרת זהויות עריכת הנתון בוויקינתונים | 
* GND: 172604567
* ISNI: 0000 0000 3664 8096
* LCCN: n95077764
* VIAF: 67152614
* WorldCat: lccn-n95077764

 |
**פוספטידילאינוזיטול** (**Phosphatidylinositol** ובקיצור **PtdIns** או **PI**) הוא סוג של פוספוגליצריד בעל קבוצת אינוזיטול באזור ההידרופילי שלו, המהווה מרכיב משני של ממברנת התא באוקריוטיים (בצד הציטוזולי של הממברנה). קבוצת הפוספט מעניקה למולקולה מטען שלילי ב-pH פיזיולוגי (pH 7).

פוספטידילאינוזיטול יכול לעבור זרחון ולהפוך לפוספטידילאינוזיטול מונופוספט, לפוספטידילאינוזיטול ביפוספט ולפוספטידילאינוזיטול טריפוספט. כל הליפידים המבוססים על הפוספטידילאינוזיטול ידועים כאינוזיטידים ולפעמים גם כפוספואינוזיטידים.

ביוסינתזה ומבנה
---------------

ביוסינתזה של פוספטידילאינוזיטול
הסינתזה של פוספטידילאינוזיטול במעבדה מקוטלזת על ידי פוספטידילאינוזיטול סינתאז, ומערבת CDP- דיאציל גליצרול ואננטיומר L של מיו-אינוזיטול.

הפוספטידילאינוזיטול מורכב מאזורים פולריים וא-פולריים (מולקולה אמפיפילית), ומוגדר כפוספוגליצריד המכיל שלד גליצרול, 2 זנבות חומצות שומן א-פולריות (אחת רוויה ואחת בלתי רוויה) וקבוצת פוספט הקשורה לקבוצת אינוזיטול פולרית המהווה את ה"ראש" של המולקולה .

חומצות השומן הנפוצות ביותר המרכיבות את הפוספטידילאינוזיטול הם חומצה סטארית וחומצה ארכידונית. הידרוליזה של פוספואינוזיטידים מפיקה 1 מול של גליצרול, 2 מולים של חומצות שומן, 1 מול של אינוזיטול ו-2–3 מולים של חומצה זרחתית, בהתאם למספר הפוספטים הקשורים לטבעת האינוזיטול. פוספואינוזיטידים נחשבים לפולריים ביותר מבין הפוספוליפידים.

### פוספואינוזיטידים

לצורות המזורחנות של פוספטידילאינוזיטול (גם: פוספואינוזיטידים), נודע תפקיד חשוב במספר תהליכים בתא, בהם מעבר אותות, סיגנלים ליפידיים ויצירת בועיות.
טבעת האינוזיטול יכולה לעבור זרחון על ידי מגוון של קינאזות על קבוצות ההידרוקסיל שעל פחמנים 3,4 ו-5 באמצעות 7 קומבינציות שונות. לרוב לא יתרחש זרחון בקבוצות ההידרוקסיל שעל פחמנים 2 ו-6 בגלל אפקט סטרי.

כל 7 הווריאציות של הפוספואינוזיטידים הבאים קיימות בבעלי חיים:

* **פוספטידילאינוזיטול מונופוספט**:
	+ פוספטידילאינוזיטול 3-פוספט
	+ פוספטידילאינוזיטול 4-פוספט
	+ פוספטידילאינוזיטול 5-פוספט
* **פוספטידילאינוזיטול ביפוספט**:
	+ פוספטידילאינוזיטול 3,4-ביפוספט
	+ פוספטידילאינוזיטול 3,5-ביפוספט
	+ פוספטידילאינוזיטול 4,5-ביפוספט
* **פוספטידילאינוזיטול טריפוספט**:
	+ פוספטידילאינוזיטול 3,4,5-טריפוספט

כל הפוספואינוזיטידים הללו קיימים גם בתאים צמחיים, מלבד פוספטידילאינוזיטול 3,4,5 טריפוספט.

קישורים חיצוניים
----------------

ויקישיתוף מדיה וקבצים בנושא **פוספטידילאינוזיטול** בוויקישיתוף
**בית צים** היה בניין משרדים שעמד בתל אביב-יפו בשדרות רוטשילד 22 הצמוד לרחוב נחלת בנימין, עד ל-4 בפברואר 1966, אז נשרף כליל. הבניין תוכנן בידי האדריכל דב כרמי והוקם ב-1958 במגרש שעליו עמדה קודם לכן תחנת כיבוי האש של תל אביב.

רקע היסטורי
-----------

בשנת 1958 הקימה חברת הספנות "צים" בשדרות רוטשילד, ליד האנדרטה למייסדי העיר תל אביב, את "בית צים", בניין משרדים בן 5 קומות אשר תוכנן בידי האדריכל דב כרמי ואכלס בתוכו את משרדי החברות צים, דיזנגוף חברה לסחר, דיזנגוף מערב אפריקה, יכין חק"ל ישראל, גמול, אלדא, אסטרקו, סקנדינביאן איירליינס, ועוד.

השרפה
-----

השרפה בבית צים לאחר שיצאה מכלל שליטה
אנשים נאחזים בחלונות בית צים הבוער
ב-4 בפברואר 1966 בשעה 09:45, פרצה שרפת ענק בבית צים בתל אביב, והבניין על 5 קומותיו נשרף כולו עד היסוד. אדם בן 70 נהרג כשנפל מהקומה השלישית בעת שניסה להימלט מהבניין הבוער בטיפוס על הצנרת החיצונית, ועוד 67 אנשים נפצעו. בבניין שהו עם פריצת השרפה כ-500 בני אדם. מלבד הפגיעות החמורות בנפש, נגרם בשרפה גם נזק חמור לתיעוד ההיסטורי של העיר, בין היתר נשרפו: ארכיון חברת "מסעי ארץ ישראל", ארכיונו הפרטי של יהושע חנקין, וארכיון "תל מונד".

השרפה, שהייתה אחת החמורות בתולדות מדינת ישראל, התפשטה בין היתר בגלל מחיצות הסיבית שתחמו את המשרדים. גורם השרפה היה ככל הנראה, התחממות משנק של אחד מגופי התאורה הפלואורסצנטיים של הבניין.

צוותי כיבוי רבים הוזנקו למקום השרפה, ועמלו לכבותה. כוחות ההצלה נתקלו בקשיי תנועה עקב התגודדות כ-15,000 אזרחים מסביב למבנה. חלק מהניצולים חולצו על ידי מסוק חיל האוויר הישראלי מגג המבנה, שהוזמן על ידי אזרח פרטי ששירת בעבר בחיל האוויר. אנשי הכיבוי טענו לאחר מכן שהרוח שנוצרה ממדחפי המסוק גרמה להתפשטות הלהבות.

אחת המסקנות שהוסקו בעקבות השרפה הגדולה הייתה שיש להתקין טלפון בביתו של מפקד שירות כיבוי האש בתל אביב.

הבניין נהרס ולא נבנה מחדש, והמגרש שעליו עמד נותר ריק במשך עשרות שנים. ביוני 2010 הוחל בבניית בניין חדש על המגרש – מגדל משרדים "רוטשילד 22". בניית המגדל הושלמה בשנת 2014.

קישורים חיצוניים
----------------

ויקישיתוף מדיה וקבצים בנושא **בית צים** בוויקישיתוף
* ירון דרוקמן, לקפוץ מבניין בוער: דרמת החילוץ משריפת הענק בת"א, באתר ynet, 6 בפברואר 2016
* נשרף בית "צים" בתל אביב, דבר, 6 בפברואר 1966, המשך
* בית צים באתר 100 לתל אביב
* תמונות צבע מאירוע השרפה, באתר "נוסטלגיה אונליין"

הערות שוליים
------------

1. ↑  שרון קדמי, ‏שנת 1966: הרוגים בדליקה שפרצה במבנה בית צים, באתר גלובס, 24 ביוני 2003
2. ↑  זהר נייגר, ‏גבורה בלהבות: סיפורו של החילוץ המוסק מהשריפה בבניין צים, באתר חיל האוויר הישראלי, 15 בפברואר 2022

|  |  |
| --- | --- |
| בקרת זהויות עריכת הנתון בוויקינתונים | 
* VIAF: 505149066671665601313
* WorldCat: viaf-505149066671665601313

 |
**מאיטג** (באנגלית: **Maytag**) הייתה חברה אמריקאית לייצור מכשירי חשמל לבית. היא נרכשה על ידי וירפול ומאז קיים רק מותג שמיוצר במספר מפעלים.

היסטוריה
--------

ב-1893 הקים פרדריק מאיטג חברה בשם Maytag Washing Machine Company. בנו החל לנהל את החברה בשנת 1926 וניהל אותה עד לשנת 1940. במהלך השפל הגדול החברה הייתה בין הבודדות שנתנו רווח לבעלים. בשנת 1938 במפעלי החברה פרצה שביתה שהסתיימה רק בהתערבות הצבא. באותה תקופה לצורכי פרסום החברה החלה לייצר מכונית קטנה לנוסע בודד Maytag Toy Racer. במהלך מלחמת העולם השנייה מפעלי החברה עברו לייצור תחמושת וציוד נוסף לצורכי הצבא. בשנת 1946 ייצור מכונות כביסה חודש ובשנת 1949 הוקם מפעל חדש. באותה תקופה החברה החלה לייצר מכשירי חשמל נוספים דוגמת תנורי אפיה ומקררים. במהלך שנות ה-50 החברה החלה לייצר מייבשים ורצתה להגיע לקו מלא של "מוצרים לבַנִים". בסופו של דבר, לאור התחרות הקשה, הוחלט להתרכז בייצור מכונות כביסה ומיבשים תוך מכירת מוצרים נוספים שמיוצרים על ידי יצרנים אחרים.

בסוף שנות ה-70 כ-70% ממשקי הבית בארצות הברית השתמשו בתוצרת של מאיטג. בשנת 1986 נרכש מותג Magic Chef והחברה הכפילה את עצמה. בשנת 1988 החברה קיבלה שליטה על Hoover ונכנסה לשוק באירופה. בשנת 1991 נבנה מפעל חדש בטנסי.

בשנת 2001 החברה רכשה שליטה על חברת Amana Corporation. באותה שנה לראשונה בראש החברה הועמד מישהו שלא ממשפחת המייסדים. באותה תקופה התחרות בשוק הוחרפה ומאיטג התקשה לעמוד בה. עלויות הייצור גדלו ושילוב Amana היה קשה מבחינה כלכלית. קו חדש של מוצרים לא זכה להצלחה והיו תלונות רבות מצרכנים על איכות ירודה. בשנת 2007 החברה נאלצה לבצע ריקול של 250 אלף מכונות כביסה.

באפריל 2006 הוכרז על מכירת החברה ל"וירפול" תמורת 1.7 מיליארד דולר. הבעלים החדשים הכריזו על צמצומים בצוות הניהולי וסגירת מספר מפעלים ותיקים. תחת וירפול ייצור מותגי החברה נמשך תחת שמות שונות - Amana, Caloric, Magic Chef, Maytag ועוד. החברה פועלת בארצות הברית, בריטניה, יפן ואוסטרליה.

קישורים חיצוניים
----------------

ויקישיתוף מדיה וקבצים בנושא **מאיטג** בוויקישיתוף
* 

* אתר האינטרנט הרשמי של מאיטג (באנגלית)
* מאיטג, ברשת החברתית פייסבוק

* מאיטג, ברשת החברתית אקס (טוויטר)

* מאיטג, ברשת החברתית אינסטגרם

|  |  |
| --- | --- |
| בקרת זהויות עריכת הנתון בוויקינתונים | 
* LCCN: nr93041267
* VIAF: 158720222
* WorldCat: lccn-nr93041267

 |
הגנרל **מחמוד אברהים חיגאזי** (בערבית: **محمود ابراهيم حجازي**; תעתיק מדויק: **מחמוד אבראהים חגאזי**; נולד ב-11 במאי 1953) הוא יועץ צבאי מיוחד של שליט מצרים, עבד אל-פתאח א-סיסי. בשנים 2014–2017 כיהן כראש המטה הכללי של צבא מצרים וסגן יו"ר המועצה העליונה של הכוחות המזוינים. לפני כן שירת כראש המנהל הצבאי המצרי למודיעין ולאיסוף (אנ').

ביוגרפיה
--------

חיגאזי נולד במצרים ב-11 במאי 1953.

לאחר שסיים את לימודיו באקדמיה הצבאית ב-1977, הוא החל לשרת בחיל שריון. במהלך השנים שירת כמפקד גדוד שריון, כמח"ט וכסגן מפקד אוגדת שריון. לאחר מכן שירת כנספח צבאי באנגליה. כשחזר למצרים מונה למפקד אוגדת שריון לאחר מכן לאלוף פיקוד המערב, ובהמשך מונה לראש המודיעין הצבאי.

במרץ 2014, עם התפטרותו של שר ההגנה עבד אל-פתאח א-סיסי מתפקידיו, מונה חיגאזי לראש המטה הכללי של צבא מצרים במקומו של הגנרל סידקי סובחי, שמונה לתפקיד שר ההגנה. כמו כן מונה חיגאזי לתפקיד סגן יו"ר המועצה העליונה של הכוחות המזוינים. באוקטובר 2017 הועבר מתפקידו והוחלף על ידי מוחמד פריד חיגאזי. לא צוינה הסיבה להחלפתו, אך פרשנים לענייני מצרים העריכו כי הדחתו נבעה מפעולה כנגד הטרור האסלאמי שנערכה בחלק המדברי של מחוז אל-גיזה, שבה נהרגו 16 שוטרים מצריים.

בתו של חיגאזי, דליה, נשואה לבנו של שר ההגנה לשעבר ונשיא מצרים כיום עבד אל-פתאח א-סיסי.

השכלה צבאית
-----------

* בוגר האקדמיה הצבאית המצרית
* תואר ראשון במדעי הצבא, האקדמיה הצבאית המצרית
* M.A במדעי הצבא, המכללה המצרית לפיקוד ומטה
* קורס מלחמה, האקדמיה למדעי הצבא על שם נאצר
* קורס מתקדם בשריון, ארצות הברית

קישורים חיצוניים
----------------

ויקישיתוף מדיה וקבצים בנושא **מחמוד אבראהים חיגאזי** בוויקישיתוף
* פרופיל של הגנרל מחמוד איברהים חיג'אזי באתר משרד ההגנה המצרי (בערבית)
* רשימת חברי המועצה העליונה של הכוחות המזוינים (2014)

הערות שוליים
------------

1. ↑  סידקי סובחי הושבע לשר ההגנה החדש של מצרים, באתר רשת ב', 27 במרץ 2014
2. ↑  פרופיל של הגנרל מחמוד איברהים חיג'אזי באתר משרד ההגנה המצרי (בערבית)
3. 1 2  "Sedki Sobhi sworn in as Egypt's new military chief", באתר BBC News, מרץ 2014
4. ↑  הני אטלה, But When?, באתר Mada Masr, אפריל 2014
**אוסאמה עסכר** (במצרים: **أسامة عسكر**; נולד ב-17 באפריל[דרושה הבהרה] 1957) הוא לוטננט גנרל מצרי המשמש כראש המטה הכללי של צבא מצרים מאז 27 באוקטובר 2021.

ביוגרפיה
--------

עסכר נולד בא-דקהלייה ב-17 באפריל 1957. הוא למד באקדמיה הצבאית של מצרים וסיים את לימודיו ב-1976. ב-1978 הוא התגייס לצבא מצרים. הווא שימש כמפקד רגימנט הרגלים ה-11, ובין 2002–2005 שימש כמפקד רגימנט הכוחות המיוחדים ה-141. בין 2005–2009 שימש כמפקד הבריגדה הממוכנת העצמאית ה-110. בין 2010–2013 שימש כמפקד הדיוויזיה הממוכנת ה-23. בין 2013–2015 שימש כמפקד הארמייה ה-3. בינואר 2015 העלה אותו נשיא מצרים עבד אל-פתאח א-סיסי לדרגת לוטננט גנרל ומינה אותו למפקד הפיקוד המאוחד ללוחמה בטרור באזור סיני. ב-27 באוקטובר 2021 מונה בידי א-סיסי לראש המטה הכללי של הצבא.

עסכר נחשב למקורב לא-סיסי, ונטען שזה האחרון התערב למענו במספר צמתים במהלך הקריירה שלו.

קישורים חיצוניים
----------------

* אוסאמה עסכר

הערות שוליים
------------

1. ↑  President Sisi appoints Lieutenant General Osama Askar chief of staff of Egyptian Armed Forces
2. ↑  Meet Lieutenant-General Osama Askar: The Egyptian Armed Forces' new Chief of Staff
3. ↑  Osama Askar appointed head of the Armed Forces
**פוטיוס קציקאריס** (ביוונית: **Φώτιος Κατσικάρης**; נולד ב-16 במאי 1967) הוא כדורסלן עבר ומאמן כדורסל יווני.

קריירת המשחק
------------

קציקאריס שיחק כל הקריירה ביוון. הוא התחיל אותה בשנת 1982 בלוניקוס ניקאיאס, שם שיחק שש שנים. לאחר מכן עבר לספורטינג אתונה, שם שיחק שנתיים. ב-1990 הצטרף לא.א.ק. אתונה, שם שיחק שש שנים. קציקאריס סיים את הקריירה בהירקליון כרתים, בה שיחק שנתיים.

קריירת האימון
-------------

קציקאריס החל קריירה זו כעוזר מאמן בשנת 1998 בא.א.ק. אתונה, שם שיחק ככדורסלן. לאחר חמש שנים כעוזר, מונה למאמן ראשי, מינוי שהחזיק מעמד שנתיים. במקביל שימש כסקאוט באירופה של קבוצת ה-NBA בוסטון סלטיקס החל משנת 2003. בשנת 2005 מונה למשרת המאמן בדינמו סנקט פטרבורג הרוסית, שם החליף את דייוויד בלאט. קציקאריס עזב את הקבוצה בתום העונה בעקבות קשיים כלכליים. ב-2006 מונה לאימון ולנסיה הספרדית, שם אימן שנתיים. לאחר כשנה בה לא אימן, קציקאריס חזר ליוון ומונה למאמן אריס סלוניקי. כעבור 100 ימים בדיוק, עזב קציקאריס את אריס וחזר לספרד, שם אימן את בילבאו באסקט. בעונתו הראשונה במועדון הוביל אותו לעונה השנייה הגרועה ביותר בתולדותיה אך גם לפיינל פור היורוקאפ. העונה השנייה הייתה טובה הרבה יותר, הקבוצה סיימה במקום השני בעונה הסדירה, ההישג הטוב בתולדותיה, אך הודחה בשלבי הפלייאוף המוקדמים. בעקבות ההישג, בילבאו קיבלה כרטיס אוטומטי ליורוקאפ לעונה הבאה. קציקאריס קיבל את פרס מאמן השנה ביורוקאפ בשנת 2013 לאחר שהוביל אותה למקום השני במפעל.

בשנת 2015 מונה לאימון מורסיה. ביוני 2017 מונה לאימון הפועל ירושלים. ב-9 בנובמבר 2017 פוטר קציקאריס מהפועל ירושלים, לאחר שהקבוצה הפסידה בארבעה מחמשת משחקיה הראשונים ביורוקאפ. בהמשך העונה מונה לאימון טנריפה.

בשנת 2012 מונה לאימון נבחרת רוסיה, שגם שם החליף את דייוויד בלאט, אך עזב כעבור כמה חודשים מבלי שאימן אף משחק רשמי אחד. בשנת 2014 מונה למאמן נבחרת יוון, אותה אימן ביורובאסקט 2015, שם הגיע עם נבחרתו למקום החמישי יחד עם איטליה.

ב-16 ביוני 2018, לאחר כישלון בהפועל ירושלים מהליגה הישראלית וחצי עונה נוספת בטנריפה מהליגה הספרדית, חתם קציקאריס על חוזה לשלוש שנים כעוזר מאמן ביוטה ג'אז מליגת ה-NBA.

ב-26 ביוני 2019 חתם כמאמן ראשי לשתי עונות בקבוצת גראן קנריה מליגת העל הספרדית.

קישורים חיצוניים
----------------

* יעקב מאיר, ‏‏לא קונבנציונאלי: הטמפרמנט של קציקאריס מגיע לירושלים, באתר ספורט1, 29 ביוני 2017
* אברהם גרנט היווני: תעלומה ושמה פוטיס קציקאריס, באתר וואלה!‏, 29 ביוני 2017

הערות שוליים
------------

1. ↑  Fotis Katsikaris, www.aek.com
2. ↑  Aris Barkas, Gran Canaria officially announced the signing of Fotis Katsikaris. *Eurohoops*. June 26, 2019

| **נבחרת יוון – גביע העולם בכדורסל 2014** |
| --- |
| 1  • 
2  • 
3  • 
4 מנצאריס • 
5 בורוסיס • 
6 זיזיס • 
7 וסיליאדיס • 
8 קלאת'ס • 
9 גליניאדאקיס • 
10 פאפאניקולאו • 
11 סלוקאס‎ • 
12 קאימקוגלו •
13 אדטוקומבו • 
14 וג'יוקאס •
15 פרינטזיס •
מאמן: קציקאריס | יווןיוון |
**מקדוניקוס** (ביוונית: **Μακεδονικός K.A.E.**) היא קבוצת כדורסל יוונית משכונת ניאפוליס בעיר סלוניקי המתמודדת בליגה היוונית השלישית. בעבר שיחקה הקבוצה בליגת העל היוונית בכדורסל, ואף הגיעה לגמר גביע יול"ב ב-2005. הקבוצה נקראת על שם האזור היווני העתיק מקדוניה, וצבעיה הם ירוק ולבן.

היסטוריה
--------

מחלקת הכדורסל של מקדוניקוס נוסדה בשנת 1929. הקבוצה שיחקה במשך 6 עונות בליגת העל בשתי קדנציות, לאחר שזכתה באליפויות הליגה השנייה ב-2000 ו-2002. ב-2003 אימן את הקבוצה הישראלי צביקה שרף.

בעונת 2004/2005 העפילה מקדוניקוס לגמר גביע יול"ב, לאחר שהתגברה על הפסד של 23 נקודות במשחק הראשון של חצי הגמר מול המופארם ורשאץ. בגמר פגשה הקבוצה את ריטאס וילנה הליטאית והפסידה 78–74.

בסיום עונת 2006/07 נקלעה הקבוצה לבעיות כלכליות וירדה שתי ליגות בבת אחת. בעונה שלאחר מכן ירדה מקדוניקוס לליגה הרביעית והאחרונה, ומאז משחקת בליגות הנמוכות של יוון.

שחקנים בולטים בעבר
------------------

* יווןיוון יורגוס סיגלאס
* ארצות הבריתארצות הברית אלטון בראון
* ארצות הבריתארצות הברית פיט מייקל
* ארצות הבריתארצות הברית צ'ארלס סמית'
* רוסיהרוסיה ניקיטה מורגונוב

קישורים חיצוניים
----------------

* 

* אתר האינטרנט הרשמי של מקדוניקוס (ביוונית מודרנית)
* מקדוניקוס, ברשת החברתית פייסבוק

* מקדוניקוס, סרטונים בערוץ היוטיוב

הערות שוליים
------------

1. ↑  איתי שנקמן, יוון: צבי שרף יאמן את מקדוניקוס, באתר ynet, 19 באפריל 2005
2. ↑  ריטאס וילנה זכתה בגביע יול"ב, באתר ynet, 15 בינואר 2003
**Supersampling** (בתרגום חופשי לעברית: סופר-דגימות) או **supersampling anti-aliasing** היא שיטת spatial anti-aliasing כלומר שיטה להפחתת aliasing (קצוות מעוותים או מפוקסלים) מתמונה המרונדרת למשחק מחשב או לכל תוכנת מחשב שיוצרת תמונות. aliasing נוצר מפני שלעומת העולם האמיתי שמורכב מקימורים מתמשכים המחשב מייצג תמונה על ידיי הרבה ריבועים קטנים כלומר פיקסלים ולכן אם נרצה לצייר קו הוא יראה מפוקסל (אלה אם כן הוא מאונך או מאוזן לגמרי). המטרה של Supersampling הא הפחתת הaliasing דבר זה נעשה על ידיי רינדור התמונה ברזולוציה גבוהה יותר מהרזולוציה הרצויה ולאחר מכן מעבר על כל פיקסל ויצירת פיקסל חדש מממוצע הצבעים מרחבי הפיקסל ולא רק מאמצע הפיקסל כמו שעושים בדרך כלל.

מוטיבציה
--------

Aliasing היא תופעה בתמונות דו־ממדיות שבה נראים קצוות כמפוקסלים או מעוותים. Supersampling באה על מנת לפתור בעיה זאת בצורה חישובית זולה יחסית.

שיטה
----

Supersampling יקרה יחסית חישובית מכיוון שהיא דורשת יותר זיכרון מהמעבד הגרפי ורוחב פס לצורך רינדור התמונה ברזולוציה גדולה יותר וחישוב הממוצעים. דרך לפתרון הבעיה היא Supersampling אדפטיבי שבו עושים את הSupersampling רק על קצוות עצמים דרך נוספת היא לקיחת מעט דגימות ואם הן כולן אינן באותו הצבע בערך אזי יילקחו עוד דגימות שיטה זאת חוסכת בכוח עיבוד מכיוון שהרבה פעמים אין צורך בלקיחת מספר מלא של דגימות.

### תבניות Supersampling

ישנן מספר שיטות לדגימת הפיקסל לכל אחת איזון שונה בין ביצועים לתוצאות

* אלגוריתם רשת עם חלוקה שווהאלגוריתם רשת עם חלוקה שווה
* אלגוריתם רשת מסובבת עם צפיפות כפולהאלגוריתם רשת מסובבת עם צפיפות כפולה
* אלגוריתם אקראיאלגוריתם אקראי
* Jitter algorithmJitter algorithm
* דיסק פואיסוןדיסק פואיסון
* Quasi-Monte Carlo method algorithmQuasi-Monte Carlo method algorithm
* N-RooksN-Rooks
* RGSSRGSS
* High-resolution antialiasing (HRAA), QuincunxHigh-resolution antialiasing (HRAA), Quincunx
* FlipquadFlipquad
* FliptriFliptri

### רשת

האלגוריתם הפשוט ביותר, מחלקים את הפיקסל לרשת ואז לוקחים דגימה ממרכז כל תא ברשת. שיטה זו זולה וקלה למימוש אך עדיין יכול להיווצר aliasing אם לא נעשה שימוש ברזולוציה מספיק גבוהה.

### אקראי

ידוע גם כstochastic sampling (דגימה הסתברותית). האלגוריתם האקראי יכול להימנע מהבעיות של אלגוריתם הרשת בגלל חוסר התבנית הקבועה איך יכול להיקלע לבעיות אחרות כגון צפיפות כל הדגימות באזור אחד או חוסר כל הדגימות באזור אחר.

### דיסק פואיסון (Poisson disk)

שדרוג של האלגוריתם האקראי כאן נלקחות דגימות אקראיות ואז נבדק אם הם מרוכזות מידיי אם כן ידגום מחדש עד שהדגימות יהיו מפוזרות שווה. אלגוריתם זה מביא לתוצאות טובות אך יקר מאוד חישובית ולכן לא נעשה בו שימוש ברינדור זמן אמת.

### jitter

שלוב של אלגוריתם הרשת והאקראי, מחלקים את הפיקסל לרשת ואז בכל תא לוקחים דגימה ממקום אקראי ולא ממרכז התא כמו באלגוריתם הרשת. aliasing עדיין יכול להתרחש אך במידה פחותה.

### רשת מסובבת

הדגימות נלקחות בצורה של רשת 2×2 שנמתחה בכ{\displaystyle {{\sqrt {5}} \over 2}} ועברה סיבוב של 26.6° על מנת שלא ליצור התאמה עם הקווים המאונכים והמאזנים של התמונה.

הערות שוליים
------------

1. ↑  Anti-aliasing techniques comparison, SAPPHIRE Nation - Community blog by SAPPHIRE Technology, ‏2016-11-29 (באנגלית)
2. 1 2  Allen Sherrod, **Game Graphic Programming**, Course Technology/Charles River Media/Cengage Learning, 2008, מסת"ב 978-1-58450-615-7. (באנגלית)
**אלמר ריפלי** (באנגלית: **Elmer Ripley**; ‏21 ביולי 1891 - 29 באפריל 1982) היה מאמן כדורסל אמריקאי, שאימן בין היתר את נבחרת ישראל. בשנת 1973, הוצג ריפלי בהיכל התהילה של הכדורסל.

ביוגרפיה
--------

ריפלי נולד בסטטן איילנד, ניו יורק. למד באוניברסיטת בראון. אחרי שסיים את האוניברסיטה עבר ריפלי לשחק כדורסל בליגות שונות בארצות הברית. ריפלי נבחר לאחד מעשרת הכדורסלנים המצטיינים לשנים 1909 - 1926.

אחרי שפרש ממשחק, עבר ריפלי לעבוד כמאמן במספר אוניברסיטאות אמריקאיות וכן סייר בעולם ולימד את ענף הכדורסל. ריפלי ערך את הופעת הבכורה המקצועית שלו בתור מאמן נבחרת הכדורסל במכללת וגנר (אנ') בשנת 1922, ולאחר מכן עבר לתפקיד מאמן הנבחרת באוניברסיטת ג'ורג'טאון בשנת 1927. בקבוצה זו הוא ניצח 12 מתוך 13 משחקיו הראשונים. ריפלי אימן בג'ורג'טאון מספר קדנציות, כאשר בין לבין אימן באוניברסיטת ייל, באוניברסיטת קולומביה ובאוניברסיטת נוטרדאם.

בשנת 1949 עבר ריפלי לאמן את הארלם גלובטרוטרס במשך 3 שנים. בשנת 1953 יצא לסיבוב עולמי וערך קורסים מיוחדים לכוחות הצבא האמריקאי.

בינואר 1956 מונה למאמן נבחרת ישראל בכדורסל, מתוך מטרה כי יאמן את הנבחרת באולימפיאדת מלבורן. ריפלי הגיע לישראל במסגרת הסכם לחילופי מומחים בין ישראל לארצות הברית, כאשר כל הוצאותיו בחודשים הראשונים מומנו על ידי ארצות הברית. בסופו של דבר, השתתפות הנבחרת בוטלה באולימפיאדה עקב מלחמת סיני. בנובמבר 1956 עזב ריפלי את תפקידו וחזר לארצות הברית. בשנת 1957 סייע לאימוני נבחרת ישראל.

לאחר מכן, אימן ריפלי את נבחרת קנדה בכדורסל במוקדמות אולימפיאדת רומא, אך הנבחרת לא הצליחה להעפיל לטורניר.

בשנת 1973 הוצג ריפלי בהיכל התהילה של הכדורסל.

ב-29 באפריל 1982 הלך ריפלי לעולמו.

קישורים חיצוניים
----------------

* פרופיל, באתר היכל התהילה של הכדורסל
* ריפלי נפד לשנה מגלובטרוטרס כדי לאמן שחקני כדורסל בישראל, מעריב, 29 בינואר 1956

הערות שוליים
------------

1. ↑  ריפליי מאמן הכדורסל ישהה בארץ 12 חדשים, למרחב, 27 בינואר 1956
2. ↑  יצא א' ריפלי - מאמן נבחרת ישראל, הארץ, 9 בנובמבר 1956
3. ↑  תפריט גדוש לכדורסלני ישראל בארצות הברית דבר, 10 בפברואר 1957

| מאמני נבחרת ישראל בכדורסל |
| --- |
| 

|  |
| --- |
| מוריס רסקין (1952) • יעקב שאלתיאל (1953–1954) • אלמר ריפלי (1956) • אליהו עמיאל (1958–1959) • מיקי פישר (1960) • יהושע רוזין (1961–1964) • שמעון שלח (1965–1971) • דויל פאראק (1972–1973) • אברהם חמו (1973–1976) • רלף קליין (1977–1983) • אריה מליניאק (1983–1984) • צביקה שרף (1984–1987) • משה ויינקרנץ (1988) • רלף קליין (1988–1990) • צביקה שרף (1991–1997) • מולי קצורין (1997–2004) • דייוויד בלאט (2005) • צביקה שרף (2005–2009) • אריק שיבק (2009–2014) • ארז אדלשטיין (2014–2017) • עודד קטש (2017–2021) • גיא גודס (2021–2022) • אריאל בית הלחמי (2023–) |

 |
ג'וליוס נייררה
**אוג'מאה** (בסוואהילי: **Ujamaa**; באופן מילולי: "משפחה מורחבת" או "משפחתיות") היא מודל כלכלי-חברתי שהנהיג נשיאה הראשון של טנזניה, ג'וליוס נייררה בתקופת שלטונו במדינה.

ב-1967, שלוש שנים לאחר עצמאות טנזניה, הכריז נייררה בהצהרת ארושה, על המודל החדש, שבוסס על עקרונות הסוציאליזם האפריקאי. אליבא דנייררה, משפחה אפריקאית מורחבת, פירושה שכל אדם עומד לשירותה של הקהילה, ושיתוף פעולה ופיתוח קולקטיבי הם ההצדקה לקיומו של הפרט. נייררה גרס שחלוקת העושר צריכה להיות אופקית ולא אנכית, ולשם כך יש לאסור על צבירת הון פרטי.

העקרונות ליישום האוג'מאה
------------------------

לשם יישום המודל בטנזניה, קבע נייררה מספר עקרונות:

* כדי להגביר את יציבותה ואחדותה של המערכת הפוליטית יש להתבסס על פוליטיקה חד מפלגתית. מפלגתו, צָ'אמָה צָ'ה מָאפִּינְדוּזִי, הייתה המפלגה היחידה שקיומה הותר עד 1992.
* כדי ליצור שוויון בחברה, ולא לתת יתרון לבעלי הון, יש להלאים כמה מהענפים הכלכליים במדינה.
* כדי לאפשר ניהול קולקטיבי יעיל של הכפרים, יש להעתיק חלק מהם ממקומם. בין 1973 ל-1978, 85% מהאוכלוסייה הכפרית של טנזניה הועברה ממקומה, ללמעלה מ-7,000 כפרים מתוכננים, במטרה לאלץ את תושביהם לעבור לחקלאות מודרנית יותר, ולאפשר להם גישה לשירותי רווחה שונים.
* משמעות העצמאות היא ניתוקה של טנזניה מהתלות הכלכלית והתרבותית במדינות אירופה, ולפיכך על הטנזנים ללמוד ולעשות הכל בעצמם.
* הבסיס ליישום העקרונות האחרים הוא בחינוך חובה חינם.

השלכות האוג'מאה על טנזניה
-------------------------

המודל נכשל, המדינה נקלעה לחובות כבדים, וב-1976 הייתה טנזניה, בעבר יצואנית התוצרת החקלאית הגדולה באפריקה, ליבואנית הגדולה ביותר. עם הגורמים המרכזיים לכישלון נמנים היעדרן של השקעות חיצוניות במדינה, משבר האנרגיה העולמי, הירידה במחירי הקפה והאגבות והמלחמה עם אוגנדה ב-1978.

משנוכח נייררה ב-1985 כי לא יהיה מנוס מהפסקת מדיניות האוג'מאה וממעבר למדיניות של שוק חופשי, העדיף לפרוש מתפקידו, ולא להנהיג את המדינה באופן שאינו מאמין בו. עם זאת, בנאום הפרידה שלו הודה במפורש בכישלון מדיניותו.

בצד הכשלונות, למדיניות האוג'מאה היו גם מספר הצלחות - במהלך יישומה גברה האחדות במדינה הצעירה, ושירותי החינוך והבריאות השתפרו והגיעו לאוכלוסיות רבות יותר.

לקריאה נוספת
------------

* Cranford Pratt, "Julius Nyerere: Reflections on the Legacy of his Socialism", *Canadian Journal of African Studies* 33(1), 62-137.

קישורים חיצוניים
----------------

* מאמר של ג'וליוס נייררה על האוג'מאה
**מארי (ממו) נחמיאס** (נולדה בשנת 1926) היא ניצולת שואה, ששימשה אם אומנת ל-52 ילדים, בהם ילדים בעלי צרכים מיוחדים שננטשו. נחמיאס השיאה משואה בערב יום העצמאות ה-71 למדינת ישראל.

מארי היא כלתו של רבי שלמה נחמיאש בן רבי שאול נחמיאש.

ביוגרפיה
--------

מארי נחמיאס נולדה בתוניס שבצפון אפריקה בשנת 1926, לשלום וחנה סבח.

כשהייתה נחמיאס בת 6 עברה עם הוריה ואחיה לאלג'יר, שם פתח אביה קונדיטוריה. כשהייתה בת 14 התעקשו האחים לחזור לתוניס. כשהייתה בת 16 וחצי, נישאה לאברהם נחמיאס בנו של רבי שלמה נחמיאש זצוק״ל ונכדו של רבי שאול נחמיאש זצוק״ל.

באותה תקופה פלשו הנאצים לתוניס, ומארי סבלה מרדיפות. אביה גויס כמתורגמן ובזכות זה הוא ניצל.

בתוניס נולדו לה ארבעה ילדים. בשנת 1950 עלתה עם משפחתה לישראל ושוכנה בתחילה במעברה בחדרה. במעברה ילדה מארי בת נוספת. ממעברת חדרה עברה המשפחה למעברת עפולה וממנה לעפולה עילית, שם נולדו למארי עוד שלושה ילדים. בזמן הזה גם הוריה של מארי עלו לארץ, והיא סעדה אותם וטיפלה בהם.

כאשר גדלו מרבית ילדיה של מארי, היא החליטה לפתוח את ביתה ל-52 ילדים, ומשפחתה שימשה להם כמשפחת אומנה. חלקם הגיעו מבתים הרוסים וחלקם היו ילדים שנולדו עם צרכים מיוחדים, וזכו לטיפול מסור ממנה עד שהלכו לעולמם. נשיא המדינה, יצחק נבון, העניק לה את אות הנשיא למתנדב פרס על הנתינה המרובה.

### השאת משואה

בערב יום העצמאות ה-71 של מדינת ישראל, השיאה נחמיאס משואה בטקס המסורתי ברחבת הר הרצל בירושלים. שרת התרבות והספורט מירי רגב אמרה על בחירתה:

> 
> "הבחירה במארי, ממו, נחמיאס להשיא משואה ביום העצמאות ה-71 מייצגת בעיניי את רוחו של פתחון הלב הישראלי במיטבו. מארי, שורדת שואה, נציגה מפוארת של משפחות האומנה בישראל, אימצה אל ליבה ואל חיק משפחתה חמישים ושניים ילדים״.
> 
> 
> 
> 

בנימוקי הוועדה הבוחרת:

> 
> "נחמיאס מייצגת בפעולתה את עולי העלייה הגדולה שהשתיתו את החברה הישראלית על ערבות הדדית ועזרה לנזקק ואת אלפי משפחות האומנה בישראל שפותחות את ליבן ומסייעות לילדים במצוקה".
> 
> 
> 
> 

במהלך השאת המשואה, קם הקהל על רגליו ומחא כפיים.

בעשור האחרון איבדה נחמיאס שניים מילדיה. לכל אורך השנים האחרונות, למרות גילה המתקדם, ממשיכה מארי בפעילות עבור הקהילה.

כיום מתגוררת מארי בביתה שבעפולה.

קישורים חיצוניים
----------------

* לתפארת מדינת ישראל, אתר משרד התרבות והספורט
* מדליקת המשואה שגרמה לקהל לקום, באתר ‏מאקו‏, 8 במאי 2019
* נעם ברקן, "עברתי הרבה סבל, אבל קמתי לתחייה", 24 שעות, ידיעות אחרונות, 11 במאי 2019

הערות שוליים
------------

1. ↑  נעם ברקן, "עברתי הרבה סבל, אבל קמתי לתחייה", 24 שעות, ידיעות אחרונות, 11 במאי 2019
2. ↑  מדליקת המשואה שגרמה לקהל לקום, באתר ‏מאקו‏, 8 במאי 2019
**קנייה קבוצתית** היא התאגדות של מספר קונים לצורך שיפור כח המיקוח מול ספקי מוצרים או שירותים. מועדוני צרכנים המממשים קנייה קבוצתית קיימים זה שנים רבות.

קנייה קבוצתית באינטרנט
----------------------

קנייה קבוצתית באינטרנט היא מודל עסקי של מסחר אלקטרוני המאפשר ללקוחות התאגדות לצורך רכישת שירותים ומוצרים באינטרנט בהנחה. מודל זה היה אחד המודלים בשימוש אתרי מסחר אלקטרוני תחת תיאורים שונים, ובכלל זה מכרזים עם מספר משתתפים מינימלי.

המודל הפך לפופולרי עם הצלחת חברת גרופון האמריקאית, שהוקמה בשנת 2008, וכיום ישנם אתרים רבים ברחבי העולם הפועלים במתכונת זו. אתרי הקנייה החברתית מפרסמים מדי יום עסקה אחת בהנחה גבוהה במיוחד (בדרך כלל של 50% לפחות). לרוב, ההצעה היא מקומית (דהיינו, ספציפית לעיר או אזור מסוימים) בתחום תרבות הפנאי, כגון שובר למסעדה, מסאז' או תספורת. עם זאת, לעיתים מוצעים גם מוצרים בני קיימא, כגון כלי מטבח או אביזרי חשמל. ההצעה מוגבלת בזמן (בדרך כלל 24 שעות, או מספר ימים), והתנאי למימושה הוא מספר מצטרפים מינימלי. ברגע שהושג מספר הרוכשים המינימלי העסקה יוצאת לפועל והקונים מקבלים שובר בדואר אלקטרוני המאפשר להם לממש את המוצר. מודל זה מכונה גם עסקה יומית, אולם המינוח שהשתרש בישראל ובכלל הוא קנייה קבוצתית, אף על פי שבפועל ההתאגדות החברתית היא רק אחד מהמרכיבים במכלול, ואף ככל הנראה לא המרכיב החשוב שבהם.

### בישראל

שוק הקניות החברתיות הישראלי באינטרנט מוערך בכ-210–250 מיליון ש"ח בשנה. בשוק פועלים מספר רב של אתרי קנייה קבוצתית, אולם למעלה מ-75% מהמכירות מתבצעות על ידי אחד מששת האתרים המובילים: גרופון (לשעבר גרופר), באליגם (עצמאי), buy2 (מקבוצת קשת), bigdeal (מקבוצת ידיעות אחרונות), walla shops (מקבוצת וואלה!) וקופוני (עצמאי). במקביל, פועלים אתרים אשר מאחדים את אתרי הקנייה החברתית ומספקים ללקוחותיהם קטלוג של כלל ההצעות ממספר אתרים במקביל.

בעקבות ההיצע הגדול של אתרי קניה חברתית, קמו מספר אתרים המאפשרים רכישה של מוצרים למגזרים ספציפיים.

ראו גם
------

* תרבות האינטרנט
* קבוצת רכישה
* מועדון לקוחות

הערות שוליים
------------

1. 1 2  עומר כביר, בלעדי ל"כלכליסט": "אתרי הקופונים גוזרים קופון של רבע מיליארד שקל", באתר כלכליסט, 1 במאי 2011